
A TOKAJI ÍRÓTÁBOR
Dolgozatomban az 1940-ben elsőként megrendezett falutalálkozótól (melyet Tiszaladányban, Móricz Zsigmond, Darvas József, Gulyás Pál, Kovács Imre valósított meg), a Tokaji Írótábor rendszeres megrendezéséig, megalapításáig eltelt időt, témákat és főbb eseményeket - a rendszerváltás hatása, politikai következmények,- dolgozom fel. A tokaji Írótábor rendkívüli jelentőséggel bír a magyar irodalom terén. Az általuk megvitatott témákat, javaslatokat benyújtják az államnak, melyek közül sokat meg is valósítottak, valósítanak. Megalapították a Tokaji Írótábor díjat, mellyel minden évben egy fiatal, tehetséges írót, költőt támogatnak. Tokajban a Tokaji Ferenc Gimnázium udvarán létrehozták az egyetlen Millenniumi Irodalmi Emlékparkot, ahol emléket állítanak a híres elhunyt íróknak, költőknek.
Dolgozatom második felében a Tokajban található két középiskola diákjai körében végzett primer kutatás eredménye látható, hogy mennyire ismerik a Tokaji Írótábort, rendezvényeit és tevékenységét. Az Írótábor kuratóriumánál is végeztem egy kutatást, melyben őket is megkérdeztem a tokaji lakosok valamint a diákok hozzáállásáról. A két kutatási eredményt összehasonlítottam.
Célom, hogy ismertebbé és vonzóbbá tegyem a Tokaji Írótábort, bemutassam a megalakulását, a rendszeres megrendezéséig eltelt időt és rögös utat. Valamint, hogy a Tokajban élők jobban megismerjék és büszkék legyenek rá, hogy a magyar irodalom legnagyobb nyári rendezvényét a mi városunkban rendezik meg.
Kutatásomat – melynek témáját már a gimnáziumi éveim alatt megismertem- főként az 1991-től folyamatosan megjelenő évkönyvek, valamint a Tokaji Hírek (Tokaj város havilapja), illetve a Tokaji Írótábor saját készítésű folyóirata alapján végeztem.
Dolgozatommal fel szeretném hívni az érdeklődők figyelmét a Tokaji Írótábor jelentőségére és fontosságára. Évről évre egyre nagyobb nehézséget okoz a szervezőknek a tábor megrendezése, amit nem szabadna hagynunk, küzdenünk kell ellene, hogy ne szűnjön meg.

